Հարցին, ճիշտ են այն տեղեկությունները, որ քրեական գործի շրջանակներում օրեր առաջ հարցաքննվել է ՀՀ նախկին ոստիկանապետ Վլադիմիր Գասպարյանը, Վանեցյանը պատասխանել չցանկացավ՝ նշելով միայն հետեւյալը. «Թող ավարտենք, այդ մասով մեր ավանդական տեսանյութերը տարածենք, կտեսնեք»: Տեղեկացանք, որ Կանեւսկոյի գործի շրջանակում հարցաքննության են հրավիրվել անձնագրայինի մի շարք աշխատակիցներ. հարցաքննության է հրավիրվել նաեւ ՀՀ ոստիկանության անձնագրային եւ վիզաների վարչության պետ Մնացական Բիչախչյանը: Վերջինս չպատասխանեց մեր այն հարցին՝ հարցաքննվե՞լ է, թե՝ ոչ: Նա միայն ասաց, որ որեւէ անձի կեղծ անձնագիր չի տրամադրել եւ կեղծ անձնագրի տրամադրմանը չի օժանդակել։ Նշենք, որ Արտյոմ Կանեւսկոյը ձերբակալվել է հունիսի 29-ին եւ երեք օր անց կալանավորվել: